text: El carrer del Balç acollirà aquest cap de setmana "El poema de Nadal", una versió de petit format del text de Josep M. de Sagarra
  L'espectacle estarà protagonitzat pels manresans Alícia Puertas, Ivan Padilla i Arnau Barrios. Es podrà veure el dissabte 22 i diumenge 23 de desembre en tres sessions: a les 17.30, 18.45 i 20 h. Cada representació té una durada de 45 minuts i l'aforament és limitat a una trentena de persones. Les entrades es poden adquirir a l'Oficina del carrer del Balç o a través de www.manresaturisme.cat a un preu de 8 euros.
  Aquest cap de setmana, dissabte 22 i diumenge 23 de desembre, el carrer del Balç serà l'escenari de l'espectacle "El poema de Nadal", un muntatge de caire intimista i sobri que dona tot el protagonisme al contingut i als versos de l'autor, Josep M. de Sagarra. Els espectadors seguiran un recorregut per diversos espais del centre d'interpretació medieval amb l'objectiu d'escoltar els diferents passatges d'aquest popular clàssic sobre el Nadal, la infantesa, la il·lusió i la bondat.
  "El poema de Nadal" estarà protagonitzat pels actors manresans Alícia Puertas i Ivan Padilla, que s'alternaran en les diferents parts del poema; i amb el músic també manresà Arnau Barrios, que farà de lligam entre els diferents espais i passatges a través del violí per establir un lligam entre la poesia i la música de Nadal.
  L'espectacle té una durada de 45 minuts i s'oferirà en tres sessions; a les 17.30, 18.45, i 20 h. Cada funció té un aforament limitat d'una trentena de persones per les característiques de l'acte i dels espais. Les entrades es poden adquirir a l'oficina del carrer del Balç, de les 10 del matí a les 2 del migdia, i de 5 a 7 de la tarda; o bé a través de la pàgina web www.manresaturisme.cat a un preu de 8 euros.